Държавен вестник, бр. 62, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  62
ОФИЦИАЛЕН РАЗДЕЛ
НАРОДНО СЪБРАНИЕ
РЕШЕНИЕ
за приемане на Процедурни правила за усло­
вията и реда за предлагане на кандидат за 
заместник-омбудсман, публично оповестяване 
на документите, представянето и изслушва­
нето на кандидата за заместник-омбудсман в 
Комисията за прякото участие на гражданите, 
жалбите и взаимодействието с гражданското 
общество, както и процедурата за избор от 
Народното събрание
Народното събрание на основание чл. 86, 
ал. 1 от Конституцията на Република Бълга­
рия във връзка с чл. 11, ал. 1 от Закона за 
омбудсмана и чл. 89, ал. 8 от Правилника 
за организацията и дейността на Народното 
събрание
Р Е Ш И :
Приема Процедурни правила за условията 
и реда за предлагане на кандидат за замест­
ник-омбудсман, публично оповестяване на 
документите, представянето и изслушването 
на кандидата в Комисията за прякото участие 
на гражданите, жалбите и взаимодействието с 
гражданското общество, както и процедурата 
за избор от Народното събрание.
I. Предлагане на кандидат за заместник-ом­
будсман и представяне на документите му
1. Предложението за кандидат за замест­
ник-омбудсман се прави от омбудсмана на 
основание чл. 11, ал. 1 от Закона за омбудс­
мана. Предложението се внася в писмена 
форма до Комисията за прякото участие на 
гражданите, жалбите и взаимодействието с 
гражданското общество чрез председателя на 
Народното събрание. Към предложението се 
прилагат следните документи:
а) писмено съгласие на кандидата по обра­
зец – приложение № 1 към решението;
б) подробна автобиография;
в) заверено от кандидата копие от диплома 
за завършено висше образование;
г) декларация по образец – приложение 
№ 2 към решението, че кандидатът отговаря 
на условията за избор на народен предста­
вител по чл. 65, ал. 1 от Конституцията на 
Република България;
д) документи, удостоверяващи, че кандида­
тът има опит в сферата на правата на човека;
е) писмено съгласие на кандидата по чл. 27, 
ал. 2 от Закона за достъп и разкриване на 
документите и за обявяване на принадлеж­
ност на български граждани към Държавна 
сигурност и разузнавателните служби на 
Българската народна армия по образец, в 
два екземпляра – приложение № 3 към ре­
шението.
2. Обстоятелствата по чл. 15, ал. 1, т. 3 от 
Закона за омбудсмана се установяват служебно 
от администрацията на Народното събрание.
II. Публично оповестяване на документите
1. Предложението заедно с приложените 
към тях документи се публикуват на специа­
лизирания тематичен сайт на интернет стра­
ницата на Народното събрание не по-късно 
от 3 дни преди изслушването. Публикуването 
на предложенията и документите се извършва 
при спазване на Закона за защита на личните 
данни, както и на Регламент (ЕС) 2016/679 
на Европейския парламент и на Съвета от 
27 април 2016 г. относно защитата на физи­
ческите лица във връзка с обработването на 
лични данни и относно свободното движение 
на такива данни и за отмяна на Директива 
95/46/ЕО (Общ регламент относно защитата 
на данните) (ОВ, L 119/1 от 4 май 2016 г.).
2. Юридически лица с нестопанска цел, 
регистрирани за осъществяване на общест­
венополезна дейност, не по-късно от три дни 
преди изслушването на кандидата може да 
представят на Комисията за прякото участие 
на гражданите, жалбите и взаимодействието 
с гражданското общество становища за пред­
ложения кандидат, включващи и въпроси, 
които да му бъдат поставени.
3. Средствата за масово осведомяване може 
да изпращат в Комисията за прякото участие 
на гражданите, жалбите и взаимодействието 
с гражданското общество въпроси към кан­
дидата за заместник-омбудсман, които да му 
бъдат поставени.
4. Анонимни становища и сигнали не се 
разглеждат.
5. Становищата и въпросите се изпращат 
по пощата на адрес: гр. София, п.к. 1169, пл. 
„Княз Александър I“ № 1, адресирани до пред­
седателя на Комисията за прякото участие на 
гражданите, жалбите и взаимодействието с 
гражданското общество, или по електронен 
път на e-mail: 51_kpugjvgo@parliament.bg.
6. Становищата и въпросите се публику­
ват на специализирания тематичен сайт на 
интернет страницата на Народното събрание 
в тридневен срок от получаването им при 
спазване на Закона за защита на личните 
данни, Закона за защита на класифицираната 
информация и на Регламент (ЕС) 2016/679 
на Европейския парламент и на Съвета от 
27 април 2016 г. относно защитата на физи­
ческите лица във връзка с обработването на 
лични данни и относно свободното движение 
на такива данни и за отмяна на Директива 
95/46/ЕО (Общ регламент относно защитата 
на данните) (ОВ, L 119/1 от 4 май 2016 г.).